Torhild O. Aarbergsbotten

Torhild O. Aarbergsbotten (født 1969) er en norsk politiker (H).

Hun vokste opp på slektsgården Årbergsbotnen på Sande i Sunnfjord og gikk Førde gymnas og deretter Norges veterinærhøgskole. Senere har hun også studert økonomi, administrasjon og ledelse ved BI og Nord universitet. Aarbergsbotten har vært privatpraktiserende veterinær på Byrkjelo, Ørland og i Midtre Gauldal, havbruksveterinær ved Fiskeoppdretternes veterinærtjeneste i Romsdal (Fivetro) i Molde, overveterinær ved Statens næringsmiddeltilsyn på Fosen 2001–2003 og seniorrådgiver ved Mattilsynets distriktskontor på Fosen 2004–2008.

Aarbergsbotten satt i Ørland kommunestyre og formannskap fra 2003 til 2015 og som leder i Ørland Høyre fra 2003 til 2005. Aarbergsbotten var innvalgt i Sør-Trøndelag fylkesting, senere Trøndelag fylkesting, fra 2003 til 2019. Hun ledet Høyres fylkestingsgruppe fra 2008 til hun i 2015 ble fast møtende vararepresentant på Stortinget, hvor hun møtte ut stortingsperioden, så lenge Linda Hofstad Helleland var statsråd.

I 2018 ble hun sektorsjef for kommunal utvikling i Meråker kommune, og i 2019 prosjektleder, senere avdelingsleder for innovasjon i offentlig sektor i innovasjonsselskapet Proneo.

 Referanser 

 Eksterne lenker 



Kategori:Stortingsrepresentanter fra Høyre
Kategori:Stortingsrepresentanter for Sør-Trøndelag
Kategori:Stortingsrepresentanter 2013–2017
Kategori:Høyre-politikere i Trøndelag
Kategori:Trøndelag fylkesting
Kategori:Høyre-politikere i Sør-Trøndelag
Kategori:Lokalpolitikere i Ørland
Kategori:Norske veterinærer
Kategori:Norske embets- og tjenestemenn
Kategori:Personer fra Gaular kommune